ORDONANŢĂ DE URGENŢĂ ……….. din ………….

privind modificarea și completarea OUG nr. 37/2020 privind acordarea unor facilităţi pentru creditele acordate de instituţii de credit şi instituţii financiare nebancare anumitor categorii de debitori

Având în vedere că prin Hotărârea Guvernului nr. 1065/2020 privind prelungirea stării de alertă pe teritoriul României începând cu data de 14 decembrie 2020, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19, starea de alertă a fost prelungită pe o perioadă de 30 zile începând cu data de 14 decembrie 2020,

luând în considerare evoluția pandemiei cu virusul SARS-CoV-2, care a generat o serie de restricții privind desfășurarea anumitor activități economice, cu efecte asupra menținerii forței de muncă la nivelul întreprinderilor

tinand cont ca moratoriul legislativ implementat prin Ordonanța de urgență a Guvernului nr. 37/2020 privind acordarea unor facilităţi pentru creditele acordate de instituţii de credit şi instituţii financiare nebancare anumitor categorii de debitori, cu modificările și completările ulterioare, care expiră la data de 31 decembrie 2020,

avand in vedere cuantumul creditelor care au beneficiat până în prezent de moratoriile legislative și private reprezintă cca 14,7 la sută din totalul creditelor acordate de către sectorul bancar, de aceste facilități beneficiind un număr de aproximativ 558.000 de debitori

totodata, luand in considerare ca implementarea moratoriilor a avut ca efect limitarea deteriorării calității portofoliului de credite acordate sectorului real în perioada scursă de la debutul pandemiei, iar în lipsa prelungirii moratoriului legislativ există riscul de accentuare a riscului de credit, magnitudinea potențialelor pierderi fiind condiționată de robustețea reluării activității economice, iar lipsa unei îmbunătățiri în situația financiară a debitorilor față de momentul actual poate conduce la creșterea obligatiilor nerambursate, cu predilecție în cazul celor ce activează în sectoarele cele mai afectate de pandemie (turism, industria hotelieră și a restaurantelor) și ulterior a ratei creditelor neperformante.

conform Ghidului Autorității Bancare Europene referitor la moratoriile legislative și non-legislative aplicate plãții împrumuturilor în contextul crizei COVID-19 (EBA/GL/2020/15), care oferã flexibilitate prudențialã în cazul expunerilor acoperite de moratoriile inițiate pânã la data de 31 martie 2021, pentru creditele amânate la platã, conform unui moratoriu generalizat, pentru cel mult 9 luni în total, incluzând amânãrile anterioare,

ținând cont de faptul că neluarea unor măsuri urgente, cu caracter excepţional, în principalele domenii de activitate din societate, ar aduce grave prejudicii cu efecte pe termen lung asupra populaţiei şi activităţii economice,

aceste elemente vizează un interes public şi constituie o situaţie extraordinară, a cărei reglementare nu poate fi amânată şi impune adoptarea de măsuri imediate pe calea ordonanţei de urgenţă, pentru stabilirea mijloacelor şi procedurilor necesare pentru garantarea siguranţei personale a unor categorii de persoane afectate de răspândirea coronavirusului SARS-CoV-2.

În temeiul art. 115 alin. (4) din Constituţia României, republicată,

**Guvernul României** adoptă prezenta ordonanţă de urgenţă.

**Art. I** Ordonanţa de urgenţă a Guvernului nr. 37/2020 privind acordarea unor facilităţi pentru creditele acordate de instituţii de credit şi instituţii financiare nebancare anumitor categorii de debitori, publicată în Monitorul Oficial al României, Partea I, nr. 261 din 30 martie 2020, cu modificările și completările ulterioare, se modifică și se completează după cum urmează:

**1. Alineatul (1) al articolului 2 se modifică şi va avea următorul cuprins:**

“(1) Prin derogare de la prevederile Ordonanţei de urgenţă a Guvernului nr. 50/2010 privind contractele de credit pentru consumatori, aprobată cu modificări şi completări prin Legea nr. 288/2010, cu modificările şi completările ulterioare, şi ale Ordonanţei de urgenţă a Guvernului nr. 52/2016 privind contractele de credit oferite consumatorilor pentru bunuri imobile, precum şi pentru modificarea şi completarea Ordonanţei de urgenţă a Guvernului nr. 50/2010 privind contractele de credit pentru consumatori, cu modificările ulterioare, şi ale Ordonanţei Guvernului nr. 51/1997 privind operaţiunile de leasing şi societăţile de leasing, republicată, obligaţia de plată a ratelor scadente aferente împrumuturilor, reprezentând rate de capital, dobânzi şi comisioane, acordate debitorilor de către creditori până la data de 30 martie 2020 se suspendă la cererea debitorului pentru o perioada cuprinsa intre minim 1 luna si maxim 9 luni.”

**2. La articolul 2, dupa alineatul (1) se introduce un alineat nou, alin (11) cu următorul cuprins:**

“(11) De facilitatea prevazuta la alin. (1) pot beneficia atat debitorii carora le-a fost acordata suspendarea obligatiilor de plata pana la 15 iunie 2020, potrivit legii, si debitorii care au beneficiat de aplicarea unui moratoriu non-legislativ, sau in ambele cazuri, cu conditia ca perioada maxima de suspendare a obligatiilor de plată, care va include, daca este cazul, perioada de suspendare anterioara, sa nu depaseasca cumulat 9 luni, indiferent daca aceste 9 luni cumulate au fost acordate in temeiul unui moratoriu legislativ, a unui moratoriu non-legislativ sau a ambelor cazuri, cat si debitorii care nu au solicitat aceasta suspendare până la 15 iunie 2020, potrivit legii, pentru creditele acordate pana la data de 30 martie 2020. “

**3. Alineatele (4) si (5) ale articolul 2 se modifică şi vor avea următorul cuprins:**

“(4) De prevederile prezentei ordonanţe de urgenţă beneficiază debitorii indicati la art 2 alin 11 care au încheiat un contract pentru obţinerea unui credit care nu a ajuns la maturitate şi pentru care creditorul nu a declarat scadenţa anticipată, la data de 31 decembrie 2020, inclusiv.

(5) Facilitatea prevăzută la alin. (1) poate fi acordată doar pentru creditele care nu înregistrează restanţe la data solicitării suspendării obligaţiei de plată.”

**4. Alineatele (1) si (3) ale articolul 3 se modifică şi vor avea următorul cuprins:**

“(1) Pentru a beneficia de suspendarea rambursării ratelor de principal, dobânzilor şi comisioanelor, debitorii trimit creditorilor o solicitare în acest sens, în format letric sau prin poşta electronică, la datele de contact precizate în contractul de credit sau printr-un alt canal de comunicare la distanţă oferit de creditor, cel mai târziu până la data 15 martie 2021, astfel incat creditorul sa fie in situatia de a analiza si emite decizia pana la 31 martie 2021.

(3) Debitorul poate opta prin solicitarea transmisă creditorului să suspende obligaţia de plată a ratelor scadente aferente împrumuturilor, reprezentând rate de capital, dobânzi şi comisioane, pentru o perioadă de maxim nouă luni.”

**5. Dupa articolul 6, se adauga un articol nou, articol 61, cu următorul cuprins:**

"Art. 61) Pentru a beneficia de suspendarea rambursării ratelor de principal, dobânzilor şi comisioanelor în conformitate cu prevederile art. 2 alin. (1) si alin. (11), debitorii definiţi la art. 1 lit. b), cu excepţia persoanelor fizice, trebuie să îndeplinească cumulativ următoarele condiţii:

"a) prezinta declaratia pe propria răspundere, cu privire la diminuarea cu minimum 25% a veniturilor sau a încasărilor medii lunare din ultimele 3 luni anterioare solicitarii suspendarii obligatiilor de plata prin raportare la perioada similara din anii 2019/2020 dupa caz, .;"

b) nu se află în insolvenţă la data solicitării suspendării rambursării creditului, conform informaţiilor disponibile pe pagina web a Oficiului Naţional al Registrului Comerţului.”

**Art. II**

(1) Pentru creditele ipotecare contractate de persoane fizice pentru care cererea de suspendare a obligatiilor de plata a fost formulată pana la 15 iunie 2020 potrivit legii, cu termen de incheiere a perioadei de amanare anterior intrarii in vigoare a prezentei ordonante de urgenta suspendarea obligatiilor de plata complementar pana la maxim 9 luni se aplica prin cumularea creantei/restului de creanta aferent/e dobanzilor calculate in prima perioada suspendata potrivit OUG nr. 37/2020 cu creanta aferenta dobanzilor calculate pentru a doua perioada suspendata potrivit dispozitiilor art. I. La creanta astfel rezultata dobanda este 0% si plata de catre debitor a acestei creante se va face esalonat in 60 de rate lunare egale incepand cu luna imediat urmatoare incheierii celei de-a doua perioade de amanare. “

(2) Statul român, prin Ministerul Finanţelor , denumit în continuare MF, garantează în procent de 100% plata dobânzii calculate potrivit alin. (1) aferentă creditelor ipotecare contractate de debitori persoane fizice.”

**Art.III.** (1) În aplicarea prezentei ordonanţe de urgenţă Ministerul Finanțelor elaborează norme, care se aprobă prin hotărâre a Guvernului în termen de 10 zile de la publicarea in Monitorul Oficial a prezentei ordonanţe de urgenţă.

(2) Modificarea modelulului convenţiei de garantare se aprobă prin ordin al ministrului finanţelor în termen de 15 zile de la intrarea în vigoare a prezentei ordonanţe de urgenţă.

**Art. IV.** Prezenta ordonanta de urgenta intra in vigoare la data de 1 ianuarie 2021.